Fyrsta efni fundarins var kynning Elínar Kristinsdóttur kennara í Grunnskóla Borgarness á „ Búbblunni “ í starfi sínu með nemendum . Elín kynnti sig og sagði frá slökunartímum , Hugarró og velferð , sem hún býður nemendur og starfsmönnum skólans að taka þátt í . Skólinn hefur stutt hana í verkefninu , sem hún byggir á meistaraverkefni sínu í Jákvæðri sálarfræði . Mikil ánægja er með verkefnið og þátttaka góð , en þátttakan er valfrjáls . Formaður bar upp nafnakall og kveðjur frá fjarstöddum félagskonum og greindi frá því að Inga Stefánsdóttir hefur hætt í deildinni og eru henni þakkað gott framlag til félagsstarfsins á liðnum árum . Gestur fundarins var Gunnhildur Björnsdóttir grunnskólakennari við Grundskóla á Akranesi . Skilaboð voru borin frá landsambandsstjórninni , m.a. rætt um " Þekkingarforðann " og Evrópuþingið 25 - 27 júlí 2019 , en Jónína formaður sótti framkvæmdaráðsfund 8. september s.l. Fyrsti stjórnarfundur vetrarins var haldinn í landnámssetrinu 4. september og stjórnarfundur / framkvæmdaráðsfundur Deltadeildar var haldinn heima hjá Sóleyju 10. sepbember . Stjórnin hefur skipt með sér verkum Jónína Eiríksdóttir formaður , Þórunn Reykdal varaformaður til eins árs , Dagný Emilsdóttir ritari og Jónína Erna Arnardóttir meðstjórnandi . Jónína Erna og Þórunn munu skipta sæti næsta haust . Yfirlit yfir starfið og áætlaða vetrardagskrá var lögð fram og rætt að efla þurfi vefsíðumálin . Í vetur munu tveir vefritarar taka við keflinu , sem vonandi veriður til bóta . Jóhanna Karlsdóttir sagði svolítið frá sjálfri sér og valdi lag til að syngja . Afmælisbörnum sem fylltu tug í ár og í fyrra voru færðar rósir og myndataka af hópnum . Undir borðhaldi var svo happdrættið góða og gestur fundarins fékk hnossið .